അന്ന് പറഞ്ഞ കാര്യങ്ങള് ഇന്ന് കോണ്ഗ്രസ് നടപ്പിലാക്കിയിരിക്കുന്നു തറവാട്ടിലേക്ക് തിരിച്ചെത്തിയെന്ന് ചെറിയാന് ഫിലിപ്പ് Latest ചെറിയാന് ഫിലിപ്പ് കോണ്ഗ്രസിലേക്ക് തിരിച്ചെത്തി. 20 വര്ഷത്തിന് ശേഷം തന്റെ തറവാട്ടിലേക്ക് മടങ്ങുന്നുവെന്ന് ചെറിയാന് ഫിലിപ്പ് തിരുവനന്തപുരത്ത് വാര്ത്താസമ്മേളനത്തില് പറഞ്ഞു. കഴിഞ്ഞ ദിവസം കെ.പി.സി.സി പ്രസിഡന്റ് കെ.സുധാകരന് കോണ്ഗ്രസിലേക്ക് തന്നെ സ്വാഗതം ചെയ്തിരുന്നു. കോണ്ഗ്രസിലേക്ക് മടങ്ങുന്നതിന് മുന്നോടിയായി എ.കെ. ആന്റണിയെ കണ്ട് അനുഗ്രഹം തേടിയെന്നും ചെറിയാന് ഫിലിപ്പ് പറഞ്ഞു. പാര്ലമെന്ററി, സംഘടന രംഗത്ത് സ്ഥിരം മുഖങ്ങള് വരുന്നതിനെ താന് അന്ന് എതിര്ത്തിരുന്നു. ഈ രീതി മാറണമെന്നും ആവശ്യപ്പെട്ടിരുന്നു. എന്നാല്, താന് അന്ന് പറഞ്ഞത് ഇപ്പോള് കോണ്ഗ്രസിനകത്ത് നടപ്പാക്കുന്നുവെന്നും അദ്ദേഹം കൂട്ടിച്ചേര്ത്തു. ജനാധിപത്യ ബദലാവാന് കോണ്ഗ്രസിനേ കഴിയൂവെന്നും ചെറിയാന് ഫിലിപ്പ് പറഞ്ഞു. സ്വന്തം അധ്വാനത്തിന്റെ മൂലധനം കോണ്ഗ്രസിലാണുളളത്. യൗവനത്തിന്റെ ഊര്ജമത്രയും നല്കിയത് കോണ്ഗ്രസിനാണ്. സി.പി.എമ്മിനോട് രാജ്യസഭ സീറ്റ് ആവശ്യപ്പെട്ടിട്ടില്ല. സുരക്ഷിതമായ ഒരു മണ്ഡലം വേണമെന്നാണ് പറഞ്ഞത്. പാര്ട്ടി തന്നെയാണ് രാജ്യസഭ സീറ്റെന്ന നിര്ദേശം മുന്നോട്ട് വെച്ചതെന്നും ചെറിയാന് ഫിലിപ്പ് പറഞ്ഞു. കോണ്ഗ്രസിലേക്കുള്ള മുന്നോടിയായി ഇടത് സഹയാത്രികന് ചെറിയാന് ഫിലിപ്പ് മുതിര്ന്ന നേതാവും പ്രവര്ത്തക സമിതിയംഗവുമായ എ.കെ. ആന്റണിയുമായി രാവിലെ കൂടിക്കാഴ്ച നടത്തിയിരുന്നു. ചെറിയാന് ഫിലിപ്പ് കോണ്ഗ്രസിലേക്ക് മടങ്ങി വരുന്നതില് സന്തോഷമുണ്ടെന്ന് ജഗതിയിലെ വസതിയില് നടന്ന കൂടിക്കാഴ്ചക്ക് ശേഷം എ.കെ. ആന്റണി മാധ്യമങ്ങളോട് പറഞ്ഞു. English Summary : cheriyan philip returned to congress